En uheldig surfer drev søndag eftermiddag 3,5 kilometer ud i havet ved Klitmøller. Cold Hawaii Water Safety blev alarmeret og reddede manden.

Den lokale rednigstjeneste i Klitmøller, Cold Hawaii Water Safety, rykkede søndag eftermiddag ud. En surfer var drevet 3,5 kilometer ud i havet, da masten på hans surfbræt knækkede. -  Han var drevet til havs på grund af strømmen og befandt sig tre en halv kilometer fra land med bølger op til fire en halv meter og 13.3 meters vind i sekundet med vindstød op til 19 meter i sekundet, fortæller Lars Goethe der reddede den uheldige surfer i land til limfjordupdate.dk. Cold Hawaii Water Safety blev alarmeret klokken 17.39, og 17.59 nåede redningstjenestens redningsscooter frem til manden, der 9 minutter senere kunne sætte benene på stranden uden skader. Cold Hawaii Water Safety er støttes af TrygFonden.